
Tisztelt Képviselő-testület!
A Polgármesteri Hivatal Szervezeti és Működési Szabályzatát a Képviselő-testület a 55/2013. (IV.25.) határozatával fogadta el. 

Az azóta eltelt időszakban végbement jogszabályi változások több ponton érintik a hivatal szervezetére, működésére vonatkozóan már megállapított rendelkezéseket, mely a szabályzat módosítását teszik szükségessé. Változtak a feladat- és hatáskörök, a számviteli rend, a gazdálkodási szabályok, melyek a Polgármesteri Hivatal szervezetének átalakítását is magával vonták.
Tekintettel arra, hogy a változások a hatályos Szervezeti és Működési Szabályzat több rendelkezését is érintik, célszerűvé teszi új szabályzat elfogadását. 

A Képviselő-testület a Polgármesteri Hivatal Szervezeti és Működési Szabályzatát határozattal fogadja el, ugyanakkor a szervezeti tagozódását, munka- és ügyfélfogadási rendjét – tekintettel arra, hogy az a lakosság széles körét érinti – saját Szervezeti és Működési Szabályzatáról szóló rendeletében szabályozza, mely szintén ezen az ülésen kerül megtárgyalásra. 
Kérem a Tisztelt Képviselő-testületet, hogy a Polgármesteri Hivatal Szervezeti és Működési Szabályzatát az előterjesztés melléklete szerint tárgyalja meg és fogadja el. 

Határozati javaslat:

Martfű Város Önkormányzata Képviselő-testületének
…/2016. (IV. 28.) határozata
A Martfűi Polgármesteri Hivatal Szervezeti és Működési Szabályzatának jóváhagyásáról

Martfű Város Önkormányzatának Képviselő-testülete megtárgyalta a Martfűi Polgármesteri Hivatal Szervezeti és Működési Szabályzatáról szóló előterjesztést, melyet a határozat melléklete szerint jóváhagy.

Erről értesülnek: 

1. Jász-Nagykun-Szolnok Megyei Kormányhivatal, Szolnok

2. Valamennyi képviselő helyben

